Kuidas saada trennilainele, mis püsiks?
#000003
Sinu ümber on palju erinevaid võimalusi: jõusaal, rühmatrennid, metsajooks, videotreeningud jne. Kuid vaevalt jõuad midagi uut proovida, kui juba jälle oled käpuli. Kas asi on sinu olematus tahtejõus? EI OLE!
#000004
80% uue aasta lubadustest(jõusaali näitel) kukub ära juba kuuendaks nädalaks. Lihtne arvutus ütleb, et ainult 20% jäävad + muidugi need jõusaali hundid, kes võimalusel oma teki ja padjaga seal elaksid. Probleem ei ole mitte tahtejõu puudumises vaid harjumuse mitte tekkimises. Selleks, et uut harjumust omaks võtta, olgu ta siis hea või halb, on vaja mõista, kuidas harjumused tekivad?
#000005
Kuhu sa lähed, kui sul on vaja kiirelt informatsiooni leida? Kummast sa täna rohkem sõltuvuses oled, kas riiulil tolmu koguvatest ENE-dest, mis täna sobivad pigem külmrelvadeks, või oma telefonist avatavast Google otsingust? Arvad, et sa pole Googlest sõltuv? Pane korraks telefon kõrvale ja ütle, kui kaua suudab inimene elada ilma veeta? Sa ei oska öelda? Aga mine otsi ENEst :)
#000008
Inimestena vajame naudinguid, näiteks dopamiini kõigutamine ajus läbi Facebooki punaste täpikeste või serotoniini mõjutamine läbi alkoholi tarvitamise. Ning vihkame toiminguid, mis on rasked ja armastame tegevusi, mis on lihtsad – tolmuste ENE-de lappamise asemele silitame oma telefonist Googlet ja trennis higistamise asemel veedame pidevalt midagi näksides aega teleka ees diivanil. Nende näidete põhjal on lihtsam mõista, miks me teatud asjadest kergemini sõltuvusse sattume – need on lihtsad ja pakuvad naudinguid.
#000009
Aga kuidas siis ikkagi saada trennilainele nagu väga paljud, kellel trennitegemise harjumus sees? Endise ahelsuitsetaja ja alkoholi liigtarbijana ning tänase ultrajooksu harrastajana, oskan sulle veidi pajatada.
#000010
Paljud mehed ja naised, kes täna trennilainel on, ei olnud seda varem põrmugi, kuid kuidagi nad sinna lainele siiski said. Kui sa oled väga lühike mees ja sul on naiste hulgas vähem lööki, ostad omale vinge auto, et oma kasvu kompenseerida, või hakkad muskleid pumpama ja saad Eesti tuntuimaks kulturistiks ja käid kõikvõimalikes telesaadetes, seniks kuni kogu rahval sinust oksendamiseni. Või kui naisena oled otsustanud hakata tegelema bikiinifitnessiga, sest sinu eelmine elukaaslane sõimas sind paksuks ja nüüd on sul vaja talle koht kätte näidata. Stiimuliks võivad olla ka enda nigel enesetunne ja nõrk tervis. Ning raputusteks lähedase ootamatu surm, mis võis olla tingitud tema vähesest liikumisest ja nõrgast tervisest.
#000012
Kui suudame enda jaoks need stiimulid ja raputused avastada, saame neid appi võttes kauem motiveerituna püsida ja mida rohkem me uut tegevust kordame, seda paremini see harjumus meile kinnistub. Isiklikust kogemusest saan öelda, et ultrajooksuga tegelema hakkamise juures oli raputuseks suhte purunemine ning stiimuliks oli registreerimine maailma raskeimale kõrbemaratonile, milleks oli hullu moodi vaja end ette valmistada. Aga raputused ja stiimulid ei pea alati olema dramaatilised. Siimuliks võib võtta ka näiteks selle, et soovid olla terve ja tugev ema oma lastele.
#000013
Tuleb mõista, et mida rohkem sa oma tegevust kordad, seda kiiremini muutud sa oma harjumusele lojaalseks. Pole palju naisi, kes pärast mõnusat trenni ütlevad, et jube halb trenn oli ja homsest jätkan diivanil vegeteerimist. Hopa's on palju naisi, kes püsivad trennilainel, kuid kindlasti pole nad lainel alati olnud. Ka nemad on eelnevalt üles leidnud oma stiimuli ja raputuse, millega oma harjumuse kasvatamise protsessis läbi pidevate kordamiste sisse kodeerivad. Mõnel võib trennilainele saamine võtta aega mitu nädalat, mõnel veidi rohkem, kuid sa jõuad sinna, kui sa mõistad harjumuse omandamise protsessi ja kordamist. Ning kui sa oled kord trennilainele saanud, ei pea sa enam mõtlema, kas teha täna trenni või mitte, sa lihtsalt teed.
#000014
Lõpetuseks uks lisanõuanne: Me kõik alustame uusi plaane ja ideid suure innuga, kuid üsna lühikese aja möödudes kaotame motivatsiooni ning leiame 100 vabandust ja õigustust seda tegevust enam mitte teha.
#000015
Panegi ennast valmis selleks, et kui midagi alustad, siis üpris kindlalt kaotad sa mõne aja pärast motivatsiooni, kuid kui seda mõõnaperioodi omale tunnistad ja sellest aru saad ning sellel perioodil veidi rohkem pingutad, järgneb sellele uus tõus, mis jääb püsima.
#000016
5 nippi kuidas end oma kehas hästi tunda.
#000017